Сираттағы миҙгелде асыуға әҙерлекте артистар йәй көнө үк башлаған. Коллективҡа йәш көстәр -- вокал һәм балет артистары өҫтәлгән, матди-техник база нығытылған, оркестр составын киңәйтеү буйынса эштәр атҡарылған. Премьеға бөтә ижади состав йәлеп ителгән. Ни тиһәң дә яңы программаға әҙерлек эшкә яуаплы ҡараш талап итә, режиссерҙар ныҡышмаллыҡ күрһәтә, концерттың оркестр өлөшө идеаль кимәлгә еткерелә, артистар өр-яңы йырҙар һәм көйҙәр өйрәнә. Студия эше хатта ял көндәрендә лә туҡтамай. Берекмә етәкселеге был миҙгелдә бөтә концерттарҙы ла тере аккомпанемент менән уҙғарыуға өҫтөнлөк бирә. “Мәҙәниәт” милли проекты буйынса башҡараһы эштәре бихисап.